ДОГОВОР ЗА ПОСРЕДНИЧЕСТВО ПРИ ПРОДАЖБА НА НЕДВИЖИМИ ИМОТИ

Днес, .………….2019г., в гр. София, между:

1. „ТОБО-…………..“ ЕООД, ЕИК ………………….., със седалище и адрес на управление: гр. София, р-н „Триадица“, ж.к. „Стрелбище“, ул. „Нишава“ № 99, офис № 1, вписано в Търговския регистър към Агенцията по вписванията, представлявано от Управителя Георги Иванов Шопов, наричано по-долу за краткост ВЪЗЛОЖИТЕЛ 
и
2.  ............................................................., вписано в Търговския регистър към Агенция по вписванията с ЕИК: ...................., представлявано от управителя ................................, с ЕГН: ........................., наричано по-долу за краткост ПОСРЕДНИК,

се сключи настоящият договор за следното:

І. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ ВЪЗЛАГА, а ПОСРЕДНИКЪТ приема да сътрудничи и осъществява посредничество при намирането на купувачи, воденето на преговори и сключването на договори за покупко – продажба на недвижими имоти, представляващи самостоятелни обекти в строящата се от ВЪЗЛОЖИТЕЛЯ жилищна сграда в следния поземлен имот, а именно: …………………………………………………………………………………….

[bookmark: _GoBack](2) Страните се споразумяват, че ПОСРЕДНИКЪТ ще предлага за продажба недвижимите имоти на цените, посочени на следната интернет страница, а именно: ……………………………………... 

ІІ. ВЪЗНАГРАЖДЕНИЕ

Чл. 2 (1) При извършването на дейностите, предмет на настоящия договор, ВЪЗЛОЖИТЕЛЯТ се задължава да заплати на ПОСРЕДНИКА, като възнаграждение, сума в размер на 1,5 % (едно цяло и петдесет стотни процента) от продажната цена на съответния самостоятелен обект в жилищната сграда.
(2) Възнаграждението по предишната алинея се заплаща от ВЪЗЛОЖИТЕЛЯ на ПОСРЕДНИКА след плащането на първата вноска по сключен предварителен договор за покупко-продажба с купувача на самостоятелния обект, в брой или по банков път, по сметка, посочена от ПОСРЕДНИКА.

ІІ.СРОКОВЕ

Чл. 3. (1) Настоящият договор се сключва за срок от 1 (една) година от датата на подписването му от страните.
(2) Срокът на настоящия договор може да бъде удължен по взаимно съгласие на страните, изразено чрез подписването на допълнително споразумение преди изтичането на срока на договора.

ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 4. (1) ВЪЗЛОЖИТЕЛЯТ се задължава:
3.1. Да представи на ПОСРЕДНИКА копия от всички документи, удостоверяващи собствеността върху имота, както и всички други документи и информация, необходими за оферирането на гореописания имот.
3.2. Да осигурява достъп за огледи на имота и/или да предостави на ПОСРЕДНИКА свободен достъп до имота.
3.3. Да уведомява своевременно ПОСРЕДНИКА за всички нови обстоятелства и факти, имащи отношение към предмета на договора.
б) да съдейства на ПОСРЕДНИКА за изпълнение на възложената му работа;
в) да заплати на ПОСРЕДНИКА възнаграждение в размер и по начин уговорен в този договор;
(2) ВЪЗЛОЖИТЕЛЯТ има право:
а) да иска и получи информация за предприетите от ПОСРЕДНИКА действия във връзка с изпълнението на договора по всяко време;
б) да осъществява контрол по изпълнението на този договор.
в) да възлага на други посредници, дейността предмет на настоящия договор, както и да самостоятелно да търси купувачи за обектите в жилищната сграда.
г) да даваа указания на ПОСРЕДНИКА в писмена форма относно изпълнението на настоящия договор.
(3) Указанията на ВЪЗЛОЖИТЕЛЯ, направени в писмена форма са задължителни за ПОСРЕДНИКА, освен ако са в нарушение на нормативен акт или водят до съществено отклонение от предмета на настоящия договор.

ІV. ПРАВА И ЗАДЪЛЖЕНИЯ НА ПОСРЕДНИКА

Чл. 5. (1) ПОСРЕДНИКЪТ се задължава:
а) да започне изпълнението на дейността предмет на настоящия договор от датата на подписването му.
б) да изпълни дейността, предмет на настоящия договор, полагайки дължимата грижа, в защита интересите на ВЪЗЛОЖИТЕЛЯ.
в) да изпълни възложената дейност лично. Изпълнението може да се превъзлага от ПОСРЕДНИКА на трето лице само с изричното съгласие на ВЪЗЛОЖИТЕЛЯ, изразено в писмена форма, или ако това е необходимо за запазване интересите на ВЪЗЛОЖИТЕЛЯ.
г) да извърши проучване на пазара на недвижими имоти и да намери купувачи на гореописаните имоти - собственост на ВЪЗЛОЖИТЕЛЯ
д) да рекламира имотите чрез средства, каквито намери за целесъобразни, с изключение на разполагане на рекламни елементи по строителната ограда или по фасадата на изграждащата се сграда.
е) да предлага гореописаните имоти на потенциални купувачи и при намиране на такива да организира огледи на същите, като за проведените огледи съставя протокол.
ж) да уведомява периодично ВЪЗЛОЖИТЕЛЯ за резултатите от изпълнението на Поръчката.
з) да изготвя и представя на ВЪЗЛОЖИТЕЛЯ периодичен отчет за извършената посредническа дейност.
и) при  намиране  на  купувач да предприеме всички необходими действия за сключването на сделката.
й) стриктно да спазва указанията, дадени от ВЪЗЛОЖИТЕЛЯ в писмена форма.

(2) ПОСРЕДНИКЪТ има право:
а) да получи възраграждението, в размера и сроковете, уговорени в настоящия договор.
б) да изиска и получи от ВЪЗЛОЖИТЕЛЯ сведенията, необходими за изпълнение на настоящия договор.

V. НЕИЗПЪЛНЕНИЕ. ОТГОВОРНОСТИ.

Чл. 6. Ако изпълнението на посредническата дейност стане невъзможно вследствие причина, за която никоя от страните не отговаря, ПОСРЕДНИКЪТ има право да иска плащането единствено на направените до момента разходи.

VI. ПРЕКРАТЯВАНЕ И РАЗВАЛЯНЕ НА ДОГОВОРА

Чл. 7. Настоящият договор се прекратява: 
а) с изтичането на уговорения срок;
б) по взаимно съгласие на страните;
в) с едномесечно писмено предизвестие.

VIII. ЗАКЛЮЧИТЕЛНИ РАЗПОРЕДБИ

Чл. 8. Настоящият договор влиза в сила от датата на подписването му.
Чл. 9. Действието и условията на настоящия договор могат да се изменят и допълват с писмено допълнително споразумение между страните.
Чл. 10. (1) Обявените в настоящия договор адреси на страните, представляват и адреси за кореспонденция между тях във връзка с възникналите въпроси по настоящия договор, като при промяна на адреса на някоя от страните, същата се задължава предварително или незабавно след промяната да уведоми другата страна. Ако не изпълни това си задължение, писмените уведомления до посочения в договора адрес се считат за връчени.
(2) Във връзка с изпълнението на настоящия договор, страните определят следните електронни пощи за кореспонденция между тях във връзка с възникналите въпроси по настоящия договор:
За ВЪЗЛОЖИТЕЛЯ: g.peev@tobo-bg.com
За ПОСРЕДНИКА: ………………………..
   (3) С посочването на електронни адреси (електронна поща) страните се съгласяват, че кореспонденцията между тях може да бъде осъществявана и по електронен път, на електронен адрес (електронна поща), като изпратените съобщения се считат за връчени на другата страна с постъпването им в посочената информационна система.
Чл. 11 За всички неуредени в договора въпроси се прилагат разпоредбите на действащото гражданско и търговско законодателство на Република България.

Настоящият договор се състави и подписа в два еднообразни екземпляра - по един за всяка една от страните по него.


 ВЪЗЛОЖИТЕЛ: 	_________________	ПОСРЕДНИК: _____________________

